Fynbus opgiver at finde racistisk buschauffør: DSU’eren Frida har ikke kunne oplyse ‘dag, tid og sted’

I sidste uge bragte jeg lidt fra et læserbrev af DSU’eren Frida Harndahl Andersen, der beskrev en oplevelse hun angiveligt havde haft i en bus til Nørre Aaby ‘for nogle dage siden’. Fynbus undersøgte sagen, men har ikke fundet frem til chaufføren, da Frida ikke har kunne oplyse hverken ‘dag, tid og sted’. Hun fortæller nu til BT, at hensigten ikke har været at ‘udstille buschaufføren’, men at ‘oplyse folk’ om forskelsbehandling. Tro hende eller lad være. Jeg vælger det sidste. Fra BT – Frida skrev læserbrev om oplevelse i bussen: Nu svarer Fynbus på sagen.

“Efterfølgende skrev hun et læserbrev om episoden i Fyens Stiftstidende, og til B.T. forklarede hun, at hun ikke skrev det for at udstille buschaufføren, men for at oplyse folk om, at det ikke er i orden at forskelsbehandle på den måde.

Til B.T. oplyser Fynbus’ kommunikationschef, at årsagen til, at man ikke har kunnet frem til buschaufføren, er, at man ikke har kunnet få præcise nok informationer og detaljer fra Frida – som dag, tid og sted – til at kunne finde frem til buschaufføren.”